PATVIRTINTA

Klaipėdos „Pajūrio“ progimnazijos

direktoriaus 2017 m. rugpjūčio 30 d.

įsakymu Nr. V-220

KLAIPĖDOS „PAJŪRIO“ PROGIMNAZIJOS SMURTO IR

PATYČIŲ PREVENCIJOS, INTERVENCIJOS VYKDYMO TVARKOS APRAŠAS

1. BENDROSIOS NUOSTATOS
2. Smurto ir patyčių prevencijos ir intervencijos vykdymo progimnazijos tvarkos aprašas parengtas vadovaujantis Lietuvos Respublikos švietimo ir mokslo ministro 2017m. kovo 22d. įsakymu Nr. V-190 Smurto prevencijos įgyvendinimo mokyklose rekomendacijomis; Lietuvos Respublikos švietimo įstatymu 2016 m. spalio18 d. Nr. XII-2685**;** Lietuvos Respublikos vaiko teisių apsaugos pagrindų įstatymu 2017 m. vasario 14 d. Nr. XIII-204.
3. Smurto ir patyčių prevencijos ir intervencijos vykdymo progimnazijos tvarkos aprašo (toliau – Tvarkos aprašas) paskirtis – padėti progimnazijos bendruomenei užtikrinti psichologiškai, dvasiškai ir fiziškai sveiką, saugią, užkertančią kelią smurto, patyčių apraiškoms aplinką.
4. Tvarkos aprašas nustato patyčių stebėsenos, prevencijos ir intervencijos vykdymą individualiu klasės, mokyklos, šeimos lygmeniu mokykloje.
5. Tvarkos aprašas remiasi šiais principais:
   1. į smurtą ir patyčias **būtina reaguoti** nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;
   2. **kiekvienas** progimnazijos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ir patyčias, **privalo reaguoti ir stabdyti**;
   3. **veiksmų turi būti imamasi visais atvejais**, nepriklausomai nuo pranešančiųjų apie smurtą ir patyčias amžiaus ir pareigų, bei nepriklausomai nuo besityčiojančiųjų ar patiriančių smurtą ir patyčias amžiaus ir pareigų;
   4. Visi progimnazijos bendruomenės nariai turi būti supažindinti su progimnazijos smurto ir patyčių prevencijos, intervencijos vykdymo tvarka pasirašytinai. Mokiniai bei mokinių tėvai su tvarka, reglamentuota apraše, turi būti supažindinti klasės valandėlių ir tėvų susirinkimo metu ir patvirtinti tai savo parašu.
6. Tvarkos apraše vartojamos sąvokos:
7. **Smurtas prieš vaiką** – veikimu ar neveikimu vaikui daromas tiesioginis ar netiesioginis tyčinis fizinis, psichologinis, seksualinis poveikis, garbės ir orumo nepaisymas ar nepriežiūra, dėl kurių vaikas patiria žalą ar pavojų gyvybei, sveikatai, raidai.
   1. Išskiriamos šios smurto formos:
      1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.
      2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):
      3. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
      4. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;
      5. socialinės patyčios: socialinė izoliacija arba tyčinė atskirtis, gandų skleidimas ir kt.
      6. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.
   2. Patyčių dalyviai:
      1. patyčias patiriantis vaikas – mokinys, iš kurio yra tyčiojamasi.
      2. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.
      3. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi bet kuris bendruomenės narys.
      4. patyčių stebėtojas – bet kuris bendruomenės narys , matantis ar žinantis apie patyčias.
8. Progimnazijoje draudžiama bet kokia smurto ir patyčių forma, nukreipta:
   1. mokinių prieš mokinius;
   2. švietimo įstaigų darbuotojų prieš mokinius;
   3. mokinių prieš švietimo įstaigų darbuotojus;
   4. švietimo įstaigų darbuotojų prieš kitus tos įstaigos darbuotojus;
   5. mokinių tėvų (globėjų, rūpintojų) prieš mokinius, mokytojus.
9. Prevencija suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.
10. Prevencijos priemonės, nukreiptos į visus progimnazijos mokinius, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą. Tiems mokiniams, kuriems visai progimnazijai taikomos prevencijos priemonės yra nepaveikios ir jų nepakanka, taikomos papildomos prevencijos priemonės ar (ir) programos, teikiama švietimo pagalba.
11. Intervencija suprantama kaip progimnazijos vadovo, pavaduotojų, mokytojų, švietimo pagalbos specialistų ir kitų progimnazijos darbuotojų (toliau – progimnazijos darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

II. SMURTO IR PATYČIŲ STEBĖSENA, PREVENCIJA

1. Smurto ir patyčių prevencija, intervencija yra svarbi progimnazijos veiklos dalis, kurios planavimu, organizavimu ir stebėsena rūpinasi progimnazijos vadovas, Vaiko gerovės komisijos nariai, klasių vadovai, direktoriaus pavaduotojai ugdymui, o jos vykdyme dalyvauja visi mokyklos bendruomenės nariai.
2. Progimnazijos vadovas yra atsakingas už progimnazijos Tvarkos aprašo parengimą ir vykdymą, už stebėsenos rezultatais paremto kasmetinio progimnazijos smurto ir patyčių prevencijos priemonių plano parengimą, jo pristatymą bendruomenei ir vykdymą.
3. Smurto ir patyčių prevencijos, intervencijos vykdymo tvarkos įgyvendinimą koordinuoja ne mažiau 3 atsakingi asmenys (VGK komisijos nariai), kurie kasmet:
   1. inicijuoja ir koordinuoja anoniminės vaikų apklausos vykdymą ir apibendrina jos rezultatus;
   2. surenka apibendrintus duomenis iš klasių vadovų ar direktoriaus pavaduotojų ugdymui dėl progimnazijoje fiksuotų pranešimų apie patyčias ir atlieka jų analizę;
   3. remiantis apklausos ir pranešimų apie patyčias analizės duomenimis, rengia smurto ir patyčių prevencijos ir intervencijos priemonių planą;
   4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;
   5. teikia siūlymus progimnazijos vadovui dėl smurto ir patyčių prevencijos, intervencijos priemonių įgyvendinimo progimnazijoje, progimnazijos darbuotojų kvalifikacijos tobulinimo prevencijos ar intervencijos srityje ir kitais klausimais;
   6. teikia siūlymus progimnazijos vadovui dėl progimnazijos Tvarkos aprašo tobulinimo;
   7. individualiai dirba su smurto ir patyčių atvejais, kai vienas iš dalyvių yra vaikas, o kitas suaugęs bendruomenės narys.
4. Klasės vadovai ar direktoriaus pavaduotojai ugdymui kasmet išanalizuoja ir apibendrina turimus pranešimus apie smurtą ir patyčias tarp mokinių, informuoja VGK narius apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis.

III. PATYČIŲ INTERVENCIJA

1. **Visais smurto ir patyčių atvejais kiekvienas progimnazijos administracijos atstovas, pedagogas ar švietimo pagalbos specialistas, kitas darbuotojas nedelsdamas reaguoja:**
2. **Kai smurtas ir patyčios pastebimos tarp mokinių:**
   1. įsikiša pastebėjus smurtą ir patyčias – nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, progimnazijos nuostatas ir elgesio taisykles;
   3. jei vaikui reikia pagalbos, kreipiasi į institucijas (pvz., policija, greitoji pagalba); pagalbą galinčius suteikti asmenis (tėvus (globėjus, rūpintojus) ar progimnazijos darbuotojus);
   4. informuoja klasės vadovą ar budintį administracijos atstovą apie smurtą ir patyčias.
3. **Pastebėjus elektronines patyčias ar gavus apie jas pranešimą:**
   1. išsaugo vykstančių elektroninių patyčių įrodymus ir informuoja klasės vadovą ar budintį administracijos atstovą;
4. Budintis administracijos atstovas informaciją apie smurtą ir patyčias perduoda klasės vadovui, kartu su užpildyta pranešimo apie smurtą ir patyčias formą (Priedas Nr. 2).
5. **Kai smurto ir patyčių situacijoje vienas iš dalyvių yra suaugęs bendruomenės narys:**
   1. tiesiogiai informuoja VGK pirmininką ar bet kurį komisijos narį, kartu pateikia užpildytą pranešimo apie smurtą ir patyčias formą (formoje pateikia tiek informacijos kiek žino, priedą užpildyti baigia VGK narys) (Priedas Nr.2).
6. **Klasės vadovas gavęs informaciją apie smurtą ir patyčias nedelsiant:**
   1. išsiaiškina ir įvertina situaciją;
   2. užpildo pranešimo apie patyčias formą (Priedas Nr.2) ir atvejį registruoja klasės smurto ir patyčių žurnale (Priedas Nr.3).
   3. organizuoja ir teikia individualią pagalbą su smurto ir patyčių dalyviais, informuoja jų tėvus (globėjus, rūpintojus) ( elektroninio dienyno pagalba, telefonu, kviečia mokinių tėvus dalyvauti individualiame pokalbyje).
   4. vykdo tolesnę patyčių situacijos stebėseną;
   5. nesibaigus smurto ir patyčių situacijai (jai kartojantis), informaciją perduoda VGK nariams.
   6. esant sudėtingesnei situacijai, iš karto inicijuoja VGK posėdį ar pasitarimą (pateikia visas turimas užpildytas formas ar turimą informaciją raštu).
7. **VGK pirmininkas ar VGK nariai** priima pranešimo apie patyčias (kur vienas patyčių dalyvis suaugęs bendruomenės narys) formas (Priedas Nr.2) ir registruoja jas Patyčių registracijos žurnale (Priedas Nr.3). Esant sudėtingam patyčių atvejui (kai kreipiasi klasės vadovas) inicijuoja VGK pasitarimą, o prireikus ir Vaiko gerovės komisijos posėdį.
8. Apie patyčias informuoja progimnazijos vadovą:
   1. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo.
   2. Tėvui pasityčiojus iš administracijos atstovo, mokytojo, švietimo pagalbos specialisto ar kito darbuotojo.
   3. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio.
9. Progimnazijos vadovas, gavęs informaciją apie progimnazijos darbuotojo patiriamas patyčias arba progimnazijos darbuotojo tyčiojimąsi, privalo nedelsiant imtis priemonių.
10. VGK nariai įvertinę turimą atvejo informaciją:
    1. **s**udaro veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase ,psichologo, socialinio pedagogo pagalba ir kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;
    2. informuoja vadovą apie esamą situaciją (jei įgyvendinant planą kyla sunkumų);
    3. stebi, analizuoja, organizuoja pakartotinius susirinkimus situacijos įvertinimui;
    4. kitiems patyčių dalyviams pagal individualius poreikius progimnazijoje organizuoja švietimo pagalbos specialistų ar pedagogų pagalbą.
11. **Patyčias patiriantis mokinys ar patyčių stebėtojas, mokinys, matęs ir žinantis apie patyčias,** nedelsiant informuoja klasės vadovą ir/ar socialinį pedagogą apie patirtas ar matytas patyčias. Apie patirtas ar matytas patyčias gali pranešti parašęs laišką į elektroninį dienyną, progimnazijos patyčių anoniminę dėžutę, kurią periodiškai tikrina įstaigos psichologas.
12. **Patyčias patiriančio mokinio tėvai (globėjai, rūpintojai) arba tėvai (globėjai, rūpintojai), žinantys apie klasėje vykstančias patyčias** nedelsiant informuoja klasės vadovą ir/ar socialinį pedagogą, ir/ar administracijos atstovus apie mokinio patiriamas patyčias (telefonu, elektroniniu laišku, žinute dienyne ar asmeniškai).

IV. BAIGIAMOSIOS NUOSTATOS

1. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

1 priedas

**REAGAVIMO Į PATYČIAS IR PAGALBOS JOMS ĮVYKUS PLANAS**

Imasi spręsti patyčių situaciją, bendrauja su patyčių dalyviais, jų tėvais

Esant sudėtingesnei situacijai, inicijuoja VGK sušaukimą, informuoja progimnazijos direktorių, numato veiksmų planą ir imasi spręsti patyčių situaciją

Psichologas

Anoniminė dėžutė

Užpildytą formą priėmę socialinis pedagogas/VGK narys, ją registruoja Patyčių registracijos žurnale (Priedas Nr.3) ir

Socialinis pedagogas

Administracija

Užpildo pranešimo apie patyčias formą (Priedas Nr.3) ir perduoda progimnazijos socialiniam pedagogui/ VGK nariams

Klasės vadovas skubiai aiškinasi situaciją, kalbasi su mokiniais, jų tėvais, stebi situaciją

Patyčias patiriantis mokinys ar patyčių stebėtojas

Patyčias patiriančio mokinio tėvai (globėjai, rūpintojai) arba tėvai(globėjai, rūpintojai), žinantys apie klasėje vykstančius patyčias

Apie įvykį praneša klasės vadovui

Bet kuris progimnazijos darbuotojas nedelsiant reaguoja ir stabdo patyčias

2 priedas

**PRANEŠIMO APIE SMURTĄ IR PATYČIAS FORMA**

Klaipėdos „Pajūrio“ progimnazija \_\_\_\_\_\_\_\_\_\_\_

Pranešimo data

**Bendrieji duomenys:**

|  |  |
| --- | --- |
| Kas pranešė apie patyčias : |  |
| Kam pranešta apie patyčias: |  |
| Kada įvyko patyčios (val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: | |
| ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);  ***Žodinės:*** pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;  ***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;  ***Elektroninės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).  ***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | |

**Duomenys apie patyčių dalyvius:**

|  |  |
| --- | --- |
| Vaiko, *patyrusio patyčias* vardas, pavardė, amžius, klasė: |  |
| Vaiko/-ų, *kuris tyčiojosi* vardas, pavardė, amžius, klasė: |  |
| Vaiko/-ų, *stebėjusio patyčias* vardas, pavardė, amžius, klasė: |  |

**Išsamesnė informacija apie įvykį: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pranešusiojo apie patyčias veiksmai šioje patyčių situacijoje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Veiksmų planas po įvykio** (kl. vadovo, socialinio pedagogo, psichologo, VGK ar kt. intervencija) **su:**

|  |  |
| --- | --- |
| Mokiniu, patyrusiu patyčias: |  |
| Mokiniu/ asmeniu, kuris tyčiojosi: |  |
| Stebėtojais: |  |
| Patyčių dalyvių tėvais: |  |

**Rekomendacijos, išvados, rezultatas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_**Klasės vadovo vardas, pavardė, parašas Pagalbos mokiniui specialistų/ VGK parašai

**3 priedas**

**PATYČIŲ REGISTRACIJOS ŽURNALAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Data | Klasė | Patyčių dalyvių vardai, pavardės | Kas pateikė pranešimo apie patyčias formą | Smurto ir patyčių pobūdis:  F, Ž, E, S | Patyčias patiriantis | Besityčiojantis |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |